Էտիեն Մորիս Ժերար

**Էտիեն Մորիս Ժերար** (, ), ֆրանսիացի ռազմական գործիչ, Ֆրանսիայի մարշալ (1830 թվական), գրաֆ (1813 թվական), հեղափոխական և նապոլեոնյան պատերազմների մասնակից, մարշալ Գրուշիի աջ ձեռքը, Վավռի ճակատամարտի հերոս։ Լուի Ֆիլիպ I-ի օրոք՝ ռազմական նախարար։ Գեներալի անունը փորագրված է Փարիզի Հաղթական կամարի վրա։

## Կենսագրություն
Ժան Ժերարի (, 1739–1801) և Մարի-Ժան Սեն-Ռեմիի (, 1733–1803) որդին է։ 

Սկսել է ծառայել 1791 թվականին՝ որպես կամավոր։

1794 թվականին Ժերարը նշանակվել է Բերնադոտիի օգնական և ուղեկցել է նրան Իտալիա, Ռեյն և Վիեննա կատարած արշավների ժամանակ։ Մասնակցել է 1805, 1809 և 1810 թվականներին կայացած ճակատամարտերին։

1812 թվականի Ռուսական արշավանքի ժամանակ սկզբում եղել է բրիգադի իսկ հետո դիվիզիայի հրամանատար։ «Մեծ բանակի» նահանջի ժամանակ մարշալ Դավուի կորպուսում կատարել է արիերգարդի պարտականությունները։ 1813 թվականին Լայպցիգի ճակատամարտի ժամանակ Ժերարը ծանր վիրավորվել է։ 1814 թվականին աչքի է ընկել Լա-Ռոտյերի և Մոնտրոյի ճակատամարտերում։ 1815 թվականին որպես 4-րդ կորպուսի հրամանատար մասնակցել է Վավռի ճակատամարտին և ծանր վիրավորվել է։

1822 թվականին ընդգրկվել է դեպուտատների պալատում՝ համալրելով ընդդիմության շարքերը։ Հուլիսյան հեղափոխությունից հետո դարձել է զինվորական նախարար և ստացել է մարշալի կոչում։ 1831 թվականին նշանակվել է Հյուսիսային բանակի գերագույն հրամանատար, որի հետ երկիր ներխուժաց հոլանդացիներին հետ է մղել Բելգիա․ 1832 թվականին պաշարել և ստիպել է հանձնել Անտվերպենը, որը պաշտպանել է իր նախկին ծառայակից Դավիդ Շասսեն։

Էտիեն Մորից Ժերարը մահացել է 1852 թվականի ապրիլի 17-ին Փարիզում։

## Զինվորական կոչումներ
* Ավագ սերժանտ (1792 թվականի դեկտեմբերի 16)

* Կրտսեր լեյտենանտ (1792 թվականի դեկտեմբերի 21)
* Լեյտենանտ (1793 թվականի դեկտեմբերի 30)
* Կապիտան (1797 թվականի ապրիլի 20)
* Էսկադրոնի հրամանատար (1799 թվականի հուլիսի 13)
* Գնդապետ (1800 թվականի հոկտեմբերի 26)
* Բրիգադային գեներալ (1806 թվականի նոյեմբերի 13)
* Դիվիզիոնի գեներալ (1812 թվականի սեպտեմբերի 23)
* Ֆրանսիայի մարշալ (1830 թվականի օգոստոսի 17)

## Տիտղոսներ
* Բարոն Ժերարը և կայսրությունը (, արտոնագիրը ներկայացվել է 1808 թվականի մարտի 19-ին, հաստատվել է 1809 թվականի մայիսի 3-ին Էբերսբերգում)

* Գրաֆ Ժերարը և կայրսրությունը (, 1813 թվականի հունվարի 21)

## Պարգևներ
* Պատվո լեգեոնի շքանշան․
** մեծ խաչ (29.07.1814)
** մեծ սպա (18.12.1813)
** կոմանդոր (27.07.1806)
** սպա (14.06.1804)
** ասպետ (25.03.1804)
* Վերամիավորման շքանշան, մեծ խաչ (03.04.1813)
* Սուրբ Լյուդովիկի շքանշան, ասպետ (01.06.1814)
* Մաքսիմիլիան Իոսիֆի ռազմական շքանշան, ասպետ (Բավարիա, 06.04.1806)
* Լեոպոլդ I-ի շքանշան, մեծ խաչ (Բելգիա, 19.11.1832)
* Դաներբոգի շքանշան, ասպետ (Դանիա, 25.11.1808)
* Սերաֆիմովի շքանշան (Շվեդիա, 09.12.1836)
* Սրի շքանշան, մեծ խաչ (Շվեդիա, 30.04.1814)

## Կերպարի մարմնավորումը ֆիլմերում
* «Վատերլոո» (Իտալիա, ԽՍՀՄ, 1970), Էտիեն Մորիս Ժերարի դերում՝ Վլադիմիր Դրուժնիկով

## Ծանոթագրություններ

## Գրականություն
* Жерар, Этьен-Морис, граф // [Елисавета Петровна — Инициатива]. — СПб. ; [М.] : Тип. т-ва И. Д. Сытина, 1912. — С. 384. — (Военная энциклопедия : [в 18 т.] / под ред. К. И. Величко … [и др.] ; 1911—1915, т. 10).

*  




Կատեգորիա:Ֆրանսիացի ռազմական գործիչներ
Կատեգորիա:Ֆրանսիայի քաղաքական գործիչներ
Կատեգորիա:Պատվո լեգեոնի շքանշանի սպաներ
Կատեգորիա:Պատվո լեգեոնի շքանշանի կոմանդորներ
Կատեգորիա:Ֆրանսիացի մարշալներ
Կատեգորիա:Ֆրանսիայի նախարարներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի զորավարներ